ПО ДЕЙСТВИТЕЛЕН СЛУЧАЙ
Долу!
Готови! Давай!
Помня първия си футболен мач.
Тогава се случи нещо, което е трудно да се обясни.
Имах чувството, че мога всичко.
Почувствах се...
Свободен.
Тогава не знаех какво значи тази дума.
Свободен.
Сега вече знам.
Свободата не се ражда на футболното игрище.
Тя е начин на мислене.
ДВЕ ГОДИНИ ПО-РАНО
ЛОНГ БИЙЧ, КАЛИФОРНИЯ
Давай, Банкс. Втора позиция. Готови? - Да!
Надясно! Надясно!
ГРАДСКИ КОЛЕЖ НА ЛОНГ БИЙЧ
Готови, давайте!
Добре се справи днес, Банкс. - Благодаря, тренер.
Трябваше ми време да си припомня.
Не сме Южна Калифорния, но се радваме, че си тук.
Говорите с Брайън.
Чакам те утре сутрин в 09.00 ч. в офиса си.
Мислех, че срещата ни е след месец.
Това е специална среща. Ела.
ПРЕДСРОЧНО ОСВОБОЖДАВАНЕ КОМПТЪН, КАЛИФОРНИЯ
Слушайте, деца.
Тези от вас, които са гледали новините,
знаят, че Сакраменто прие нов закон,
според който всичките 290 нарушители, пуснати с пробация, трябва да носят такива.
Монитор за проследяване за крака.
Свали си ръката. Вече знам какво ще питаш.
Може ли да се сваля?
Отговорът е никога.
Трябва да го носите по 24 часа.
Зареждате го сутринта, зареждате го вечерта.
Не бива да напускате окръг Лос Анджелис.
Не бива да се доближавате на 600 метра от училища и паркове.
Разбрахте ли?
Знаеш, че играя футбол в колежа.
Вече не, иначе ще го счупиш.
Не може ли да го свалям, докато играя? - Не.
Но аз трябва да играя.
Искам да играя в НФЛ.
Много хлапета ми го казват.
Искате да сте в НФЛ, НБА, да сте рапъри.
Забрави за футбола.
Детските мечти нямат място в живота на мъжа.
Потърси си работа
или ще се върнеш в затвора.
Ти решаваш. Следващият.
Не, не, не!
Не!
Може да намалят присъдата ти.
Няма да я намалят.
Може да играеш футбол след това.
Никой не започва да играе на 27 г., мамо.
БИСТРОТО НА МЕЛЕНДИ Кандидатура за работа
УМЕНИЯ И КВАЛИФИКАЦИИ ТРУДОВ СТАЖ
Можеш да управляваш само реакциите си към живота - Джером Джонсън
МИСЛЕЩИЯТ ЧОВЕК ДЖЕЙМС АЛЪН
ТЪРСИМ ПЕРСОНАЛ
Ще се разбираме добре.
ПЛОДОВЕ И ЗЕЛЕНЧУЦИ Доставки
Днес е кулминацията на продължилата пет години битка
на Калифорнийския проект за невинност срещу ужасна грешка.
Преди двадесет и една години
този човек бе осъден и затворен за престъпление, което не е извършил.
Пиши им отново.
Вече ми отказаха, мамо.
Този път не им разказвай за делото.
Разкажи им за себе си.
Кажи им кой си.
ПРОЕКТ ЗА НЕВИННОСТ
ЗА НАШИЯ ДИРЕКТОР ДЖЪСТИН БРУКС
Уважаеми г-н Брукс,
пиша ви отново с надеждата,
че Проектът за невинност ще обърне внимание на делото ми.
Знам, че ви пишат много хора,
но ако ме опознаете, може би ще промените решението си.
Заявявам съвсем ясно, че съм невинен.
Прекарах шест години в затвора и последните три с пробация
за сексуално престъпление, което не съм извършил.
Писах ви преди две години, но ме отхвърлихте.
Само че аз се изправям, когато падна.
Научих го в затвора, както и докато растях.
ХИЛСАЙД ПАРК ЛОНГ БИЙЧ
Играех много футбол, когато бях малък.
И животът ми не беше сладолед и пица.
Не. Животът ми беше различен.
Животът в Лонг Бийч беше труден и не се виждаше изход.
Но футболът ми даде възможност.
Научи ме на дисциплина и всеотдайност, и странно, но ми вдъхна вяра.
Защото мама казваше, че талантът ми е дар от Бога.
Всяка нощ обещавах, че ще му дам нещо в замяна.
На 16 години не бях като другите гимназиални футболисти.
Всички бяха сигурни в успеха ми.
Брайън Банкс го повали!
Брайън Банкс го свали.
При това в чуждото поле.
Играех централен полузащитник в един от най-добрите отбори.
На всеки мач идваха по 2000 души.
Честно казано, чувах само една от тях.
Да! Това е синът ми!
Пред това хлапе няма граници.
Бях във втори курс, но привлякох вниманието на медиите.
Ще направим репортаж за теб. Обади ми се.
МАЙК ПЕЙЛИ
Да. - Страхотен мач.
И най-добрият треньор... - Кой е наред?
Тренер Керъл. - Брайън.
Треньорът Пийт Керъл. - Радвам се да те видя.
Гледах записите от миналия сезон. Невероятно.
Благодаря. - Нямам търпение да те видя.
Ако успеем, не говоря за "Роуз Боул",
а за НФЛ и цял живот на възможности.
Възхищавах се на треньора Керъл.
Вярата му в мен беше много важна.
ПРИЕМНИ ПИСМА
Какво пише?
"Южна Калифорния."
Пише "Южна Калифорния". - Да.
Но всичко се промени на 8 юли 2002 г.
Знаете ли онова чувство, че нещо не е наред?
Някои казват, че е гласът на Бога.
Ако го бях послушал, може би днес нямаше да сме тук.
ПОЛИТЕХНИЧЕСКА ГИМНАЗИЯ ЛОНГ БИЙЧ
Но не го направих. И ето ни тук.
Почакай малко.
Да? - Махай се оттам.
На работа съм. - Напротив.
Според монитора си в парка "Помона".
Мястото на сексуалните престъпници не е там.
Ще сме тук само още няколко часа. Едва успях да си намеря тази работа.
Ако се махна, ще ме уволнят. - Остани
и отиваш право в затвора.
Разкарай се оттам.
Невинен съм.
Какви са опциите ми?
Някой? Какви варианти имам?
ЮРИДИЧЕСКИ КОЛЕЖ
Да. - Върховният съд?
Не. Нямате конституционно право за Върховния съд,
дори да сте невинни. Най-много щатският съд.
И успех с това в Калифорния.
Защо? Няма да спирам да ви го повтарям.
Тук в Калифорния е невъзможно да отмените присъда.
Онези в Алабама изглеждат като либерали пред нас.
Цитирам:
"Новите доказателства трябва да опровергаят обвинението
и да оневинят напълно лицето".
Това е всичко за днес. Благодаря.
Г-н Брукс, аз съм Брайън Банкс. - Здравей, Брайън.
Ти си футболистът, нали?
Получили сте писмото ми.
Писмата. В множествено число.
Брайън, знам, че Алиса ти е обяснила,
че работим само с невинни затворници.
Бях в затвора. - Знам, но сега си навън, нали?
А и си се признал за виновен.
Признах се... - Не е нужно да обясняваш.
В 97% от случаите хората си признават,
но не си стигнал до съда и не можеш да обжалваш.
Нищо не можеш да направиш.
Винаги има какво да се направи.
Можеш да поискаш неприкосновеност. - Какво?
Неприкосновеност на личността.
Да намериш нови доказателства,
но дано си ме чул добре.
Трябват ти страхотни доказателства. Ясно? Ще тръгвам.
Нека ви кажа за ДНК.
И тогава си ги имал, но не си ги използвал.
Това се опитвам да ти кажа. Трябва ти нещо ново.
Като свидетел, който да каже, че си бил на друго място,
или ищецът да се отрече. - Какво значи това?
Момичето да каже, че не си го извършил. - Стига, човече.
Само да се доближа до нея, ще ме върнат в затвора.
Няма начин да се отрече. Платиха й 1,5 милиона долара.
Какво?
С майка й осъдиха училището за липса на сигурност. Получиха 1,5 милиона.
Виж какво, Брайън. Имам клиенти, невинни хора.
В затвора са от 20, 30 години.
С удоволствие биха се разходили до Сан Диего.
Наказателното право е сбъркано.
Уж трябва да си невинен до доказване на вината.
В много случаи е точно обратното.
Изглежда, че и при теб е така.
Съжалявам.
Как се казваше онова нещо?
Какво на личността?
Неприкосновеност.
ИСК ЗА НЕПРИКОСНОВЕНОСТ НА ЛИЧНОСТТА
БРАЙЪН БАНКС ВИСШ СЪД НА ЛОНГ БИЙЧ
СЪДЕБЕН ПРОТОКОЛ
ПОКАЗАНИЯ НА КЕНИША РАЙС
Причини: ДНК, лъжесвидетелство
ВИСШ СЪД НА ЛОНГ БИЙЧ
ГИМНАСТИЧЕСКИ САЛОН "ФЛОЙДС"
Кори, наистина оценявам това, което искаш да направиш,
но на собственика няма да му хареса.
Брайън, познаваме се от деца.
Ще кажа на собственика, че си точен
и че няма за какво да се притеснява.
Това означава много за мен. - Няма проблем.
Карина, ела за малко.
Това е моят приятел Брайън. Скоро ще работи тук.
Чудесно. Приятно ми е. - Нека ти кажа нещо за него.
Навремето беше най-добрият футболист.
Наистина.
Не играеш ли вече? - Сега не съм в добра форма.
Карина може да ти помогне. Това момиче е невероятно.
Бързо ще влезеш във форма.
Ще ти се обадя след няколко дни.
Добре. Още веднъж благодаря.
Наистина. - Няма проблеми.
Кори е страхотен. Държи се много добре с хората.
Наистина се застъпва за мен.
Ще потренираш ли?
Защо не? Кори каза, че няма проблем.
Мога да ти помогна, ако искаш.
Колко мило. Благодаря.
Но напоследък имам доста проблеми. - Не се притеснявай.
Първата тренировка е безплатна.
Наистина.
Хайде. Покажи ми какво можеш.
Вдигай. Браво. Извий си гърба.
Три, четири, три, пет, шест.
Използвай ръцете си.
Използвай ръцете.
Почини си.
Браво! - Да.
Хайде. - Да, да.
Браво. Много добре.
Вдигни коленете.
Дай десет.
Добре.
Исках да стана магистър,
но имам толкова студентски заеми,
че реших да си почина и да върна част от дълговете си.
И докато се усетя, две години станаха пет,
а още не съм се върнала в колежа...
Какво учиш?
Изкуство.
Какво?
Страхотно.
"Колумбия" е мечтата за всеки студент.
Стискай палци.
Стискам.
Ами ти?
Бил си футболист.
Да.
Но вече не играеш. - Надявам се пак да играя.
Какво стана? Защо не играеш?
Виж, Карина, ако ще бъдем приятели,
трябва да ти кажа нещо.
Добре.
Когато бях на 16 години,
ме обвиниха в нещо, което не съм извършил.
Това се случи в гимназията.
Щяха да ме приемат в "Южна Калифорния", щях да играя футбол и всичко останало.
Едно момиче излъга и ме обвини...
И се опитвам да си подредя живота. Да си изчистя името.
Да.
Аз...
Трябва да се връщам на работа.
Извинявай, нека... - Не, разбирам те.
Нека ти дам нещо.
Не, не се тревожи.
Да. - Ще се видим във фитнеса.
Няма проблеми. Всичко е наред.
Мамо.
ВИСШ СЪД НА КАЛИФОРНИЯ
МОЛБАТА ВИ ЗА АНУЛИРАНЕ НА ПРИСЪДАТА БЕ ОТХВЪРЛЕНА.
Задачата ви тази седмица е да прерисувате кръга
и да го залепите на стената в килията си, където да го виждате.
Този кръг е животът ви.
Целта е да обиколите кръга...
8 ГОДИНИ ПО-РАНО ЗАТВОР ЗА НЕПЪЛНОЛЕТНИ
И да стигнете обратно до себе си.
Повечето хора не успяват заради това.
Тук са нещата, които ви разсейват.
Трябва да имате повече. Да изкарвате повече.
Да бъдете като всички останали.
Но вие сте получили подарък.
Няма какво да ви разсейва.
Не можете да получите повече.
Не можете да изкарвате повече.
Затворът може да ви освободи, ако имате правилната перспектива.
Отчаянието ви може да отвори нови врати.
Използвайте отчаянието
и не се отказвайте от това, което имате вътре във вас.
ПРОЕКТ ЗА НЕВИННОСТ
Проект за невинност.
Казвам се Брайън Банкс. Може ли да говоря с Алиса Беркхол?
ЮРИДИЧЕСКИ КОЛЕЖ
Пак се обажда Банкс. Ще говориш ли с него?
Да, няма проблеми. - Добре.
Брайън. Здравей, видях петицията ти.
Не може да ни посочиш за адвокатите си.
Трябваше да напиша нещо, ако ме изслушат.
Няма да го направят... - Знам.
Пратиха ми копие. Предупредих те.
Трябват нови доказателства. - Помогни ми.
Не може да няма, защото съм невинен.
И преди затворници са писали свои собствени петиции.
Никога не са били добри.
Но това е... Виждам ви, че се криете. Защо не влезете?
Никой ли не ти помогна? - Не, ти ми отказа.
Да. Тук имаш много почитатели, Брайън.
Ще вдигнат бунт, ако не направим нещо.
Мерилин и Алиса ще дойдат в Лос Анджелис да ти зададат няколко въпроса.
Не искам да напускаш окръга.
Значи ли това, че приемаш случая ми? - Не.
Колебаех се дори да говоря с теб, за да не ти вдъхна напразни надежди.
Ако има и минимален шанс да помогнем на някого, поне ще го интервюираме.
Значи казваш, че има шанс? - Не казах това.
Напротив. - Определено го каза.
Не, казах "ако". - Шанс.
Слаба вероятност или възможност.
Два пъти изчетох речника в затвора. - Ще затварям, Брайън.
Доволни ли сте? - Хайде, да вървим.
ЛОС АНДЖЕЛИС, КАЛИФОРНИЯ
Може ли да запишем разговора?
Разбира се.
Добре.
Трябва да ни разкажеш за инцидента.
Ще ни кажеш ли какво се случи?
Излязох от часа по история.
Щях да се обадя на един репортер.
Майк е. Оставете съобщение.
Здравейте, г-н Пейли. Брайън Банкс е. Ще ви се обадя след училище.
Казва се Кениша Райс.
Познавам я още от училище.
Както и сестра й, Ейва.
Здрасти, Кениша, как си? Къде отиваш?
В тоалетната. - Натам е.
Щях да ходя в сграда 700.
Искаш ли да те изпратя?
Добре.
Супер.
Сграда 700 беше от другата страна на кампуса.
Всички ходеха да се натискат там.
Цялото училище го знаеше.
Ако харесваш някое момиче и тя те харесва,
винаги отивате там.
Но е трудно да стигнеш дотам.
Има един дълъг коридор.
И трябва да пазите тишина.
Но ако стигнете,
оставате съвсем сами.
Обикновено.
Какво правиш? Какво става?
И тогава се замислих. Какво правиш?
Ако ни хванат,
ще ме изритат от лятното училище и ще проваля бъдещето си във футбола.
Когато чух учителката,
спрях.
Вече не съм в настроение...
Ти тръгни натам.
Аз ще изляза през вратата. Става ли?
Можех да кажа толкова много неща.
"Не искам да ти навличам неприятности" или
"това място не е толкова специално".
Но бях на 16 години.
Не бях достатъчно възрастен.
И тогава се върнах в час и забравих за това.
Но не и тя.
Върнала се в часа по математика.
С приятелката си Шейла.
И там се объркало всичко.
Докато тя и майка й са говорили с полицията,
аз си бях вкъщи.
Още помня какво сънувах.
Изпитах същото чувство, както когато бях малък.
Чувствах се свободен.
Не мърдай! Да тръгваме!
Сложи си ръцете зад гърба. - Почакайте.
Млъквай! - Не съм виновен!
Нищо не съм направил. - Млъкни!
Мамо! Мамо! Мамо! - Изправи го!
Да го изведем! - Нищо не съм направил, мамо!
Къде водите сина ми? Брайън! Брайън!
Нищо не съм направил! - Брайън! Брайън!
Брайън!
ВИСШ СЪД НА ЩАТА КАЛИФОРНИЯ
Проблемът на Брайън е, че е казал истината.
Без да е имал адвокат, признал, че е бил на стълбите с Кениша,
а прокурорът го е приел за основание.
Два месеца по-късно Брайън бил осъден като възрастен.
Две обвинения за изнасилване, едно за содомия
и отвличане.
Майка му продала къщата и колата, за да наеме адвокат.
Всеки път Кениша разказвала различна история.
Как я е завлякъл по коридора покрай класните стаи,
без да ги видят? - Точно така.
Никой не е огледал коридора.
Нито адвокатите, нито разследващите.
А ДНК? - Отрицателно.
Което подкрепя Брайън, че не са правили секс.
Тогава защо се е признал за виновен?
Съжалявам. Ще направим 30-минутна почивка, за да говоря с адвоката.
ГЕРБ НА ЩАТА КАЛИФОРНИЯ
Имам добри новини. Договорих сделка с прокуратурата.
Ще свалят ли обвиненията?
Тези за отвличане и содомия,
ако не оспориш обвинението в изнасилване.
Какво означава това?
Че не оспорваш. Не се признаваш за виновен.
Не казваш, че си невинен. - Но аз съм невинен.
Виждала съм го твърде много пъти.
Призна, че сте имали интимен контакт, значи е въпрос на съгласие.
На кого ще повярва съдът?
Видя ли колко бели има в съда?
Виждат едър чернокож тийнейджър, обвинен в изнасилване.
Ако ги изберат в журито, ще те признаят за виновен,
но ако приемеш сделката, почти сигурно ще те пуснат с пробация.
След три месеца ще те освободят.
Пак ще играеш футбол. Ще си свободен.
Може ли да го обсъдя с мама?
Не, Брайън.
Обвинен си като възрастен и трябва сам да вземеш това решение.
Дадоха ни само 10 минути да решим.
Десет минути? - После няма да има сделка.
Трябва да решиш сега.
Искаш ли да се прибереш вкъщи
или ще рискуваш живота си за това нещо?
Десет минути, Брайън.
Господин Банкс, разбрах, че искате да пледирате.
Така ли е?
Да, господине.
Разбирате ли, че това има същия правен ефект като признанието на вината?
Ще трябва да се регистрирате като сексуален престъпник за цял живот.
Разбирате ли?
Господин Банкс?
Разбирате ли?
Да, господине.
Брайън Кийт Банкс,
по обвинението, че сте извършили изнасилване,
как пледирате?
Не оспорвам.
Отказвам пробацията.
Осъждам обвиняемия на шест години затвор,
последвани от пет години изпитателен срок.
Не! Не!
Почакайте! - Не е честно!
Така ти се пада.
Шест години?
Почакайте. Мамо! - Брайън!
Госпожо Форд, трябваше да му помогнете!
Нищо не казахте за шестте години!
Мамо! Мамо! - Брайън!
Ще си платиш, че насили дъщеря ми. - Почакайте!
Синът ми е невинен! Невинен е!
Синът ми е невинен!
Справихте се отлично.
Запознахте ни много ясно с делото.
Това как помага на Брайън?
Ами ДНК резултатите?
Знам, че са се случили много лоши неща.
Да не говорим за съмнителния съвет на адвокатката.
Имали са ДНК доказателства, но не са ги използвали.
И ние не можем. Нямаме нищо ново.
Алиса, Мерилин, изпратих ви в Ел Ей да се поровите.
Намерихте ли доказателства, които не са били представени?
Не е имало дело. Не са разпитали свидетелите.
Можем да ги намерим. - Кога?
Ще пренебрегнем делата, в които имаме истински шанс за успех?
Приключваме с Джонсън. Ще има време.
Идва пролетната ваканция. Ще разпитам няколко души.
Имам време. Искам да помогна. - И аз.
Аз също. - И аз мога.
Вие сте виновни.
Брайън е.
Здравей, Брайън, Алиса се обажда.
Случайно да пазиш годишника си от 2002 г.?
Да. - Чудесно.
Ще идентифицираш ли съучениците си?
Веднага ще погледна.
ПОЛИТЕХНИЧЕСКА ГИМНАЗИЯ 2002 г.
ТЕЙ РИЧАРДСЪН
Как си? - Здрасти, Илай, как си?
Да, мина доста време.
ШЕЙЛА ДЖАКСЪН
И тогава Кениша изведнъж каза:
"Аз всъщност не бях изнасилена. Казах го,
за да не разбере мама, че излизам с момчета".
Шейла, съгласна ли си да напишеш всичко това?
Да. - Чудесно.
Съжалявам, човече. - Е, поне се опита.
Брайън?
Как мина с Кори? Получи ли работата?
Собственикът не се е съгласил,
но Кори е направил всичко възможно.
Виж, извинявай за онзи ден. - Няма нищо.
Историята е неприятна.
Както и да я разкажа,
хората винаги се чудят дали казвам истината.
Вече не се чудя.
Кори ми каза, че не заслужаваш това, което ти се е случило.
Онзи ден се поколебах дали да ти кажа, че съм учила изкуство.
Защото хората ме съдят.
И аз прибързах да те съдя, Брайън.
Ужасно съжалявам.
Във футбола казвахме:
"Ако мислиш прекалено дълго за предното отиграване,
няма да си готов за следващото".
Искаш ли да потренираме?
Първата тренировка е безплатна.
Брайън?
Няма да тренирам с тези дрехи.
Връщам се след пет минути.
Пет минути. Не заключвай.
ГАЛА ЗА РЕАБИЛИТАЦИЯ
Хайде, всички, още веднъж!
Докато сърцето ми все още бие,
хванете ме жив.
Докато сърцето ми все още бие,
хванете ме жив.
Аплодисменти за Джъстин!
Благодаря и нека китарата ми не влияе на даренията ви.
Имаш много таланти. - Здравей.
Като млад исках да стана рокзвезда.
Ако можех да пея, нямаше да стана юрист.
Значи имам късмет, че не можеш.
Толкова зле ли беше? - Да, доста.
Алиса ли ти каза къде да ме намериш?
Ще загази ли, ако кажа "да"?
Алиса все си търси неприятности. Точно това харесвам у нея.
Имаш ли малко време преди вечерния ти час? - Да.
Добре.
БИРАРИЯ НА ВТОРА УЛИЦА
Хайде, покажи ми.
Извинявай, какво стана? - Масата е наклонена.
Готов ли си?
Разбирам, разбирам.
Гол.
Предаваш ли се? - Свършиха ми парите.
Дано си щастлив. - Когато ме представляваш.
Искам да ти помогна, Брайън.
Наистина.
И в един идеален свят с теб просто ще влезем в съда,
ще им кажем какво каза Шейла и ще възобновят делото ти,
но това не е светът, в който живеем.
Системата е развалена. Опитвам се да ти го кажа.
Просто не им пука. - И трябва да го приема ли?
Че системата е развалена? Знаеш ли какво мисля за това?
Майната й на системата.
Не можем ли поне да се опитаме?
Какво е системата? Хора.
Да, ченгета, адвокати, съдии.
Ако им пукаше, щяха да отидат в онзи коридор,
където Кениша каза, че съм я завлякъл, ако бяха чули какво ехо има,
това проклето нещо нямаше да е на крака ми.
Господин Брукс... - Джъстин.
Джъстин.
Знам, че на системата не й пука за мен.
Отдавна съм го разбрал.
Въпросът е дали на теб ти пука.
Нося три снимки в портфейла си.
На моята
съпруга,
децата ми и ето тази.
Това е тя, отляво.
Най-дългогодишната ми клиентка, Мерилин Мулеро.
Един ден прочетох във вестника, че са я осъдили на смърт след сделка.
Зачудих се как е възможно да получиш смъртна присъда при сделка.
Къде е сделката?
И проучих нещата. Оказа се, че тази жена тук е дръпнала спусъка.
Намерих свидетели,
събрах огромно количество доказателства
и загубих делото.
Осемнайсет години.
С нови доказателства.
Мерилин още е зад решетките.
Създадох проекта заради нея и няма да спра, докато не я пуснат.
Затова съм толкова циничен,
но понякога побеждаваме.
Невероятно е да видиш как освобождават невинен човек.
Успяваме, защото се скъсваме от работа и знаем какво иска системата.
Нещо невероятно.
Искаш да ти стана адвокат ли?
Вече разговаряхме с потенциалните свидетели.
Дори се обадих да ти намалят пробацията. Кладенецът пресъхна.
Нека ти кажа какво ми трябва, за да поема делото ти.
Не някакви слухове отпреди 10 години.
Трябва ми нещо голямо.
Разтърсващо.
Невероятно.
Съжалявам.
Само да ти напомня.
Все пак имаш семейство.
След малко си тръгвам.
Какво е това?
Коридорът, в който Брайън уж е завлякъл онова момиче.
Всички врати са били отворени. Проверих училищния архив.
Стаите са били пълни с ученици. Десет отделни класни стаи.
Няма начин никой да не е видял нищо.
Така ще отпадне обвинението в отвличане.
Но не е достатъчно, за да възобновим делото, нали?
Не, не е.
Не разбирам, Джъстин.
Не, просто Брайън ми каза нещо.
Всички знаем, че системата е развалена.
Затова създаде този проект.
Да, но не искам да спра да се опитвам,
защото системата ни кара да се отказваме.
Отивай си вкъщи.
Хайде. Вече огледа коридора.
Отиди при семейството си.
Да...
И другите новини - Лонг Бийч одобри...
Откога те интересуват музеи и изкуство?
Нали ти казах за Карина?
Значи е художник?
Да, виж какво ми изпрати.
Тя ли ги е нарисувала? - Да.
И искаш да я заведеш в музея?
За да й благодаря за безплатните тренировки,
но сега има някаква специална изложба и цените на билетите са безумни.
Не знам...
Купи билетите.
Стига, мамо. Знам, че положението е тежко.
Едва платихме вноската за колата.
Колата може да почака,
но не и щастието ти.
Брайън, заслужаваш щастие.
Не срам или вина.
Щастие.
Благодаря, мамо.
Благодаря ти.
Два билета, моля.
Какво има?
Напомня ми за нещо, което някой ми каза навремето.
Трябва да се обадя. Няма да се бавя. - Да, добре.
Брайън е. - Какво правиш, по дяволите?
Шестстотин метра, не помниш ли? - Какво?
Погледни през прозореца.
Погледни, по дяволите.
ПАРК "ФЕЪРФАКС"
Приличат ли ти на 600 метра? Веднага се махай оттам.
Стига... Какво...?
Наред ли е всичко?
Не мога да бъда тук.
Добре. - Извинявай, трябваше да проверя.
Толкова се развълнувах от изкуството...
Но поне успях да видя твоето изкуство.
Може ли да ти покажа моето?
Добре.
Хайде, да вървим.
Добре. - Да.
Брайън, това се казва платно.
Дойдох на първия си мач тук на 15 години.
Бях с майка ми и брат ми Брандън.
Помня, че седнах там горе. Ред 6, място 14.
Най-хубавото не беше мачът,
а че майка ми беше щастлива, защото аз бях щастлив.
Виж...
Извинявай за днес, Карина.
Не знаех какво правя, когато приех сделката.
Просто не исках да прекарам целия си живот в затвора.
Братовчед ми беше в затвора.
Когато излезе, не беше същият.
А ти си бил на колко, на 16 ли?
Как оцеля?
За малко да не успея.
Особено в началото.
Но срещнах човек, който ми показа друг начин,
и тогава всичко се промени.
Двама мъже гледат през решетките.
Единият вижда кал,
а другият - звезди.
Въпрос на гледна точка.
Гледната точка определя как ще изживеем живота си.
Какво мислите, г-н Банкс?
Не мисля, че това се отнася за мен.
Значи тези занятия са ви най-необходими.
Благодаря, господа.
Господин Банкс.
Брайън.
Знам, че мислиш, че футболът е пътят към щастието,
но се кълна в живота си, синко,
че не е така.
Пътят към щастието започва и свършва в ума.
Освободи ума си, Брайън.
И задникът ти ще те последва.
Преди него се питах само защо се случи на мен.
Виж.
Не знам какво точно преживяваш,
но трябва да го забравиш
или е свършено с теб.
Може да си се озовал тук по погрешка, но фактите са, че си тук.
И преди тялото ти да напусне това място, умът ти трябва да го напусне,
или ще се върнеш.
Subtitles by sub.Trader subscene.com
Това е за теб.
МИСЛЕЩИЯТ ЧОВЕК ДЖЕЙМС АЛЪН
Може да ти дам и други книги.
Надявам се да ги прочетеш.
Можеш да управляваш само реакциите си към живота - Джером Джонсън
Иска ми се да го бях разбрал от началото, но...
Страхувах се,
че животът ми е свършил.
И този човек, който не ме познаваше, каза, че ще ми помогне.
Както ми помогна адвокатката ми ли?
Така че, да, бях скептичен.
Исках да разбера всичко, на което ме учеше, но ме прехвърлиха.
Повече не го видях.
После затворът имаше свои собствени идеи.
МЪЖКИ ЗАТВОР "САН ЛУИС ОБИСПО"
Какво става?
Проблем ли имаш, кучко?
Не, няма проблеми.
Б-87.
Вратата е отворена.
В затвора те убива това, че не знаеш.
Не знаеш какво те чака зад вратата.
Не знаеш дали ще оживееш.
Какво има?
Понякога трябва да навлезеш в мрака, за да откриеш светлината.
Ставай, Банкс. Хайде.
Счупи му челюстта, Банкс. Не искаш ли да излезеш оттук?
Шейсет дни. Помисли си.
Това беше изолаторът за мен.
Вече дори не те усещам, Господи.
Не мога да те усетя.
Брайън, върни се в мача.
Да не мислиш, че им пука за теб?
За това колко си ядосан?
Дори не помнят името ти. По дяволите.
Брайън.
Трябва да забравиш.
Трябва да забравиш всичко
или е свършено с теб.
В живота можеш да управляваш само...
Това е за теб.
Реакциите си към живота.
Странно е.
Не видях г-н Джонсън след първата година в затвора за непълнолетни,
но е с мен всеки ден.
Виж...
Искам да съм честна с теб.
Аз...
Казах ти, че отложих магистратурата,
но не ти казах защо.
Затова реагирах така, като чух историята ти.
Аз...
В колежа ми се случи нещо неприятно и...
Кой беше?
Приятел.
Или поне така си мислех.
Каза, че не помни да съм му отказала.
Синините можели да са отвсякъде.
Ченгетата ме питаха дали не преигравам.
А след като колежът
не направи нищо, си тръгнах.
Съжалявам.
Не знам как въобще ме търпиш, след като чу историята ми.
В началото не можех.
Но после те опознах.
Не.
Не мога да го правя.
КАРИНА КУПЪР - КАК ВЪРВИ ТЪРСЕНЕТО НА РАБОТА?
ВСЕ ОЩЕ НИЩО. ПРИ ТЕБ?
ВЗЕХ МОЛБА ЗА МАГИСТРАТУРА. СТЪПКА ПО СТЪПКА.
Измъкна се.
Ето го и първият тъчдаун.
Отличен пас! Да, точно така!
Пийт Керъл иска още едно прекъсване.
ФЕЙСБУК
ПИЙТ КЕРЪЛ
Играчите наистина вярват в системата. Той носи много енергия.
Мисля, че изборът на Керъл е най-доброто решение на "Сийхоукс".
ПОКАНА ЗА ПРИЯТЕЛСТВО КЕНИША РАЙС
По дяволите.
По дяволите. Мамка му.
Защо? Защо?
ЗАЩО МЕ ТЪРСИШ?
Да забравим миналото.
Държах се незряло. Сега съм друга.
Какво?
Обади ми се на този номер.
Ало?
Кениша? - Здравей.
Здрасти.
Е...
Още се чудя
защо ми изпрати покана за приятелство.
Не бях сигурна, че ще ми отговориш.
Търсех хора, които познавам от гимназията.
Видях страницата ти.
И си казах...
Изглеждаш добре.
Реших, че може да...
Не знам, да се видим.
Какво? Да се видим ли?
Нали разбираш защо ми се струва странно, че го искаш?
Бях в затвора.
Не мога да си намеря работа. Не мога да играя футбол.
Въобще не ми е лесно, Кениша.
Значи не искаш да се видим, така ли?
Ами...
Може да измислим нещо.
Да, може да измислим.
Аз съм в задънена улица
и само ти можеш да ми помогнеш.
Само ти знаеш какво се случи наистина.
И ако ми помогнеш,
повече няма да говорим за това.
Добре,
какво искаш да направя?
Ако разберат, че си ходил при нея, ще те върнат в затвора.
Затова никой няма да разбере.
Моля те, нека помислим още малко.
Остават ти 10 месеца от пробацията. - Но ще остана в онзи списък.
Никой няма да ме наеме на работа.
Нека адвокатите се погрижат. - Адвокатите?
Какви адвокати? Кой? Проектът ли? Не са се обаждали от седмици.
А и Кениша каза, че не иска никакви адвокати.
Съгласи се да говори само с приятеля на Кори от фитнеса. Нали го помниш?
Има един приятел.
Продавал е застраховки, но сега е частен детектив.
Измислихме нещо.
Имаме план. - Застрахователен агент?
Мамо, понякога нещата се подреждат
и трябва да действаме, защото няма да имаме друг шанс.
Това е шансът ми.
Разбираш ли?
Брайън.
Здравей.
Не бях сигурна дали е тук.
Това е мястото.
Притеснявах се дали да дойда. - Аз също се притеснявам.
Казах ли ти, че имам три деца? - Три ли?
Да, но имам известни неприятности,
затова не искам да говоря с адвокати.
Този човек не е адвокат.
По-скоро е съветник.
АРТЪР ХОРТЪН ЗАСТРАХОВАТЕЛ
Госпожице Рийд... - Райс.
Извинете, госпожице Райс.
Брайън ми каза, че искате да обсъдим някои неща.
Да.
Искахме да поговорим за случилото се през 2002 г.
Добре. Това ли искате, госпожице Райс?
Предполагам. Брайън не играе в НФЛ.
И това е заради мен.
И искате да му помогнете?
Не мога да върна парите.
Ще отнеме много време.
Добре, разбирам.
Вижте, искам да се запозная със случая, за да ви предложа съвет.
Така че,
разкажете ми за инцидента през 2002 г.
Опишете го със свои думи.
Струва ми се, че просто бяхме млади.
Бяхме любопитни за някои неща.
Значи казвате, че не ви е изнасилил?
Не обичам да използвам тази дума. - Тогава ми кажете какво стана.
Бяхме там долу, после той излезе през вратата, а аз си тръгнах.
Имаше един пазач.
Ей.
Видях те с онова момче. Бяхте в сграда 700, нали?
Знам какво правите там.
Идеята не беше моя.
А чия? - Негова.
Казваш, че те е принудил да отидеш там и да правиш разни неща?
Ако е вярно, значи те е изнасилил. Това ли казваш?
Не бях първата, която го каза. - Значи е била служителката?
И после сте го написали на приятелката си?
Добре. Казахте ли на някого,
че с Брайън само сте се целували, а не сте правили секс?
Никой не ме слушаше.
Адвокатът ми каза въобще да не говоря. Да ги оставя да си свършат работата.
Значи, за да е съвсем ясно,
Брайън не ви е изнасилил?
Не, не ме изнасили.
Отвлече ли ви?
Не.
Алиса.
Значи Брайън не ви е изнасилил? - Не, не ме изнасили.
Отвлече ли ви? - Не.
Невероятно. - Пълно признание на запис.
И е знаела, нали? Онзи каза ли й, че я записва?
Не, но на стената имаше знак, че стаята е под видеонаблюдение.
Знак на стената. Само това ли?
Джъстин.
Каза, че се нуждая от нещо невероятно.
Донесох ти го. Кениша казва истината...
Казва истината. - Невероятно е, Брайън.
Наистина.
Не съм виждала нищо подобно, но...
Съдът няма да го приеме.
Не става.
Не можеш да записваш хора в Калифорния
без изричното им съгласие.
Стига. Имаме я на запис как си признава.
И не мога да го покажа?
Можеш ли да я накараш да повтори думите си
пред властите? - Не!
Детективът я уплаши, като я накара да подпише нещо.
Знае, че е излъгала и може да изгуби парите.
Ще се откаже от думите си. - Да.
Съжалявам, Брайън.
Иска ми се да ни се беше обадил.
Да ти се бях обадил ли?
На теб ли?
Знаеш ли защо не ти се обадих?
Защото всеки път, когато те потърся,
се измъкваш. - Не е вярно.
Търсиш всякакви оправдания за системата.
Повтаряш, че истината не е важна. Важна е!
Знам, че е важна.
Знам го. Разбираш ли?
И записът е невероятен. Съгласен съм.
Но не можем да направим нищо... - Стига, престани.
Знаеш ли какво? Забрави за записа, става ли?
Искаш нещо невероятно, нали?
Ще ти кажа кое е невероятното.
Аз.
Невероятно е, че съм още тук,
че все още не съм се предал.
Бил ли си в затвора?
Не говоря за посещение. Бил ли си зад решетките?
Прекарах 17-тия си рожден ден и 60 дни след него в изолатора. Едва не умрях.
Единствената причина да съм жив е, че ми се случи нещо.
Нещо невероятно. Срещнах невероятен човек.
Направих всичко, което е по силите ми,
за да си върна свободата.
Има само един друг човек, който може да ми помогне, и това си ти.
Умолявам те.
Забрави за правилата. Забрави за причините.
Забрави за пречките, които слагат на пътя ни.
Знам, че на системата не й пука за мен,
но теб те е грижа.
Върни ми свободата.
Добре.
Да.
Добре.
Брайън изгуби 10 години от живота си.
Ние имаме 10 месеца. Защо?
Защото можем да отправим петиция, само докато е под надзора на щата.
Точно така. Ако не успеем за 10 месеца,
преди пробацията му да изтече, ще е виновен за цял живот.
95% от всички петиции биват отхвърлени.
Трябва да привлечем вниманието на прокурора.
Здравей, Барбара. Пак е Джъстин Брукс.
Рафаел там ли е?
Ще ви се обади по-късно.
Добре. При първа възможност, моля.
Докато се опитвам да стигна до него, Алиса ще напише нова петиция.
Мерилин, намери Кениша Райс и я накарай да си признае официално.
Не забравяйте най-важното -
ако съдът не ни приеме, времето на Брайън ще свърши.
Брайън е на вашите години.
Вече трябваше да е завършил колежа и да играе в НФЛ.
Намерихме Матео. Работи по случая на Лолър.
Но не е така не само защото онова момиче излъга,
а защото системата въобще не се интересуваше от истината.
Както казва човек, на когото се възхищавам, майната й на системата.
Да!
Беше голям ден. - Да.
И това ако не е неуловимият окръжен прокурор. - Господин Брукс.
Търсих ви. - Няма ли да се видим
след три седмици? - Не мога да чакам.
Представлявам Брайън Банкс, обвинен в изнасилване.
Момичето си призна. Имаме го на запис. - Искаш да го изгледам.
Искам да се срещнеш с Брайън Банкс. Невероятно хлапе е.
Можеше да е професионален атлет. Ще се вдигне много шум.
Медиите ще пощуреят. Имаш шанс да овладееш ситуацията.
Голям си манипулатор, нали, г-н Брукс?
Адвокат съм, предполага се.
Стига, Рафаел. Това хлапе е различно.
Нека дойде след 90 минути.
Иначе ще чака като всички други.
Здравей, Джъстин. - Имаш ли сако и вратовръзка?
Добре ли изглеждам?
Изглеждаш прекрасно.
Хайде, върви.
Не ми казвай, че пак ще вземеш грешно решение.
Ще те наричам Банкс "Грешното решение".
Имам интервю за работа. - Така ли?
Като в Сан Диего, когато се срещна с онзи адвокат?
Имам източници. Дай ми ключовете, Банкс.
Наистина трябва... - Дай ми проклетите ключове.
Да, хванах го.
Къде е твоят човек? - Идва. Просто...
Да те почерпя с кафе.
Добър опит. Времето изтече.
Никой от прокуратурата не е посетил местопрестъплението.
Аз отидох. Видях къде момичето твърди, че я завлякъл по коридора.
Пред отворените врати на стаи, пълни с ученици. Къде я е изнасилил.
Никой не го е видял. Никой не го е чул.
Мислиш ли, че пресата ще се запита
защо следователите не са отишли там?
Това е колата на майка ми. На майка ми.
Вътре няма наркотици.
Значи няма за какво да се тревожиш.
Защо ще ходиш в Ел Ей?
Знаеш, че не можеш да работиш извън окръга.
Работата е тук. Офисът на фирмата е в Ел Ей.
Колата е чиста.
Дано не ме лъжеш.
Отиваш и веднага се връщаш.
Защото ако дори спреш, за да пикаеш, ще се върнеш в затвора.
Къде си? - Идвам.
Надзирателят ми ме спипа. Ще дойда.
Здравей.
Съжалявам.
Извини се на прокурора. Не е в добро настроение.
Добре.
Г-н Брукс каза, че сами сте попълнили петицията.
Да. Прочетох законите на Калифорния, докато бях в затвора.
Защо мислите, че е излъгала, г-н Банкс?
Била е на 15 години. Целият й живот е бил пред нея. Защо ще лъже?
Питал съм се хиляди пъти.
Може би е било заради парите или съм наранил чувствата й.
Но с цялото ми уважение,
не знам защо трябва аз да обяснявам защо е излъгала.
Истината е, че го направи.
Всеки път променяше показанията си, но не и аз.
Г-н Матео, не мисля злото на Кениша.
Искам просто да превърна цялата тази негативност в нещо положително.
Тя призна ли официално? - Не.
Не можем да я намерим.
Трябва да говоря с нея.
Няма да отменя присъдата, докато не говоря с жертвата.
Кажи ми, че сме близо. - Разбира се. Справи се отлично.
Трябва да я накараме да дойде. - Как така?
Няма да е лесно. Ако се окаже, че е излъгала, може да изгуби парите.
Но тя не го знае и не е казала на майка си.
Да, но съм виждал подобни неща.
Свидетелите се крият, освен ако... - Какво?
Не, не бива, Брайън.
Какво?
Обръщал съм се към пресата, за да намеря свидетел.
Когато случаят добие публичност, хората искат да се защитят.
Значи ще направим точно така. - Чуй ме, Брайън.
Ако надзирателят ти разбере за Кениша, може да те прати в затвора.
Казах ти,
че вече съм в затвора.
Майк е на телефона. - Г-н Пейли, обажда се Брайън Банкс.
26-годишният Брайън Банкс, който мечтаеше за НФЛ,
сега се опитва да изчисти името си.
Футболните му мечти приключиха на 16 години,
когато е обвинен за престъпление, което не е извършил.
Значи Брайън не ви е изнасилил? - Не, не ме изнасили.
Брайън! Брайън! - Брайън.
Брайън, окръжният прокурор ще възобнови ли делото?
Нещо ново от Кениша? - Ще се пробваш ли за НФЛ?
Първо трябва да се явя в съда.
Брайън. - Брайън.
Да. - Получи се, Брайън.
Майка й се появи. Обадила се е на прокурора.
Много е ядосана. - Добре.
Матео изпрати призовка.
Заплашил я, че ще предостави уликите на училището, ако не се появят.
Близо сме, Брайън. Много сме близо.
Благодаря, Джъстин. Да.
Свързал си се с жертвата, записал си я без съгласието й,
излъга ме за интервюто.
Това са три нарушения. - Знам, че си видял репортажа.
Чул си я, когато каза, че не съм я изнасилил.
Щеше да постъпиш по същия начин.
Не, грешиш. Не ме познаваш, Банкс. Двамата с теб сме различни.
Знаеш ли какво значи "доверие"?
Как да ти имат доверие, когато ме лъжеш, за да докажеш, че някой е излъгал?
Това е пряко нарушение на пробацията ти.
Чуваш ли ме?
Чуваш ли?
Да, господине.
Длъжен съм да съобщя за нарушенията ти.
И смятам да го направя.
След време.
Законът изисква да съобщя, но не казва кога.
Ще ти дам осем седмици.
Ако дотогава не отменят присъдата ти,
не само ще си сексуален престъпник,
но и отново ще влезеш в затвора.
6 СЕДМИЦИ ПО-КЪСНО
ВИСШ СЪД НА ЛОНГ БИЙЧ
Господин Брукс, къде е свидетелят?
Ваша чест, молим съда да ни даде още малко време.
Тя закъснява с половин час. Има и други изслушвания.
Изпратете друга призовка и пренасрочете изслушването.
Хайде, Рафаел. Помогни ми.
Няма време за друго изслушване. Пробацията на Брайън ще изтече.
Тогава всичко ще свърши. Край с него.
Трябва ми официално изявление от ищеца,
което да хвърля сянка върху първоначалните й показания.
Джъстин, това е майка й.
Това е тя.
Госпожице Райс.
Кои сте вие?
Аз съм прокурор Рафаел Матео. На правилното място сте.
Вие ли сте Кениша? - Да, тя е.
Дойдохме само за да оправим тази бъркотия.
И ние искаме същото, госпожо.
Нека седнем да поговорим.
Няма да ви бавим. Само няколко въпроса.
Това е всичко, което трябва да знаете. Онзи там изнасили дъщеря ми.
И точка по въпроса.
Принуди я да каже онова по телевизията.
Предложи й 10 хиляди долара.
Кениша, казахте на следователя, че ви е предложил 20 хиляди.
Мамо, ще го изведеш ли навън?
Кажи им това, което каза в съда.
Хайде. - Пусни ме.
Мамо.
Няма да отговарям на глупавите ви въпроси.
Госпожице Райс, трябва... - Няма да отговарям!
Ами ако се постарая да не задавам глупави въпроси?
Всички са глупави, ако ме питаш.
Казвам се Джъстин Брукс от Проекта за невинност.
Всяка година хиляди хора ни молят да ги представляваме.
Ако Брайън Банкс те е изнасилил, не искам да го представлявам.
Изнасили ме. - Добре, добре.
Ако ме убедиш да го приема
и отстраним някои несъответствия, ще можем да сложим край.
Става ли? Нека поговорим накратко за инцидента
през юли 2002 г.
Когато слезе на стълбите с Брайън, какво мислеше, че ще се случи?
Не знам.
Бях малка. - Да.
Над стълбите има класни стаи.
В тях е имало ученици.
Защо не си извикала за помощ?
Не знаех, че ще го направи.
Когато слязохме там долу, мислех, че само ще ме опипа.
Ще ме пипне тук-там.
Значи казвате, че сте слезли доброволно?
Не. Слагаш думи в устата ми.
Казахте: "Когато слязохме там долу..."
Не казахте, че ви е принудил. - Пак започваш с глупавите въпроси.
Брайън е виновен.
Ако беше невинен, щеше да спечели делото.
Кениша, не мислиш ли, че преди никой не е бил принуждаван
да приеме сделка?
Може би Брайън се е почувствал в капан.
Но всички допускаме грешки, особено когато сме млади.
Казваме неща, за които съжаляваме.
Не е ли възможно
тогава да си казала някои неща, които не си искала?
Брайън принуди ли те да говориш с него? Плати ли ти?
Той няма пари.
Да.
Значи си го потърсила във "Фейсбук", за да му помогнеш?
Много мило.
Защото знаеш, че не си правила секс с него на стълбите.
Знаеш го. Слезли сте да се натискате.
И Брайън може би те е накарал да се почувстваш неловко.
Защото не е искал да го направи.
А ти си го харесвала.
Много си го харесвала.
Всичко е наред.
Ако това, което казваш на записа, е вярно, Брайън ще си върне живота.
Ще му помогнеш да си намери работа.
Ще може да продължи напред. - Защо се бавите толкова?
Каза ли им истината?
Или те карат да си измисляш?
Ами моят живот? Как да продължа? Мога ли да си върна девствеността?
Г-це Райс, искам само...
Няма да говоря с теб. Голям си умник.
Нека починем и се върнем след малко. - Повече няма да се върна. Никога!
Няма да ви кажа нищо повече.
Г-це Райс, трябва да... - Тя няма да говори повече.
Тръгваме си.
Призна, че е по взаимно съгласие. - Така е започнало.
Обвинението в отвличане отпада.
Искаше нещо, което да хвърли сянка върху показанията й.
Не го ли получи?
Трябва съдията, който го осъди, да отхвърли присъдата.
Знаеш какви са шансовете. - Нека това не ви спира.
Имате ли деца, господин Матео?
Можете ли да си представите какво е да видиш
как отнемат невинното ти дете
и го заключват с мъже, които са извършили истински престъпления
и могат да го наранят?
Всяка майка иска само да защити детето си.
Аз не успях да защитя сина си.
Ще отнеса болката от миналото в гроба си.
Но днес можете да направите нещо,
за да спрете болката в бъдещето му.
Съдията...
Той ще ви изслуша.
Знаете, че е така.
Ако наистина вярвате, че са постъпили грешно със сина ми.
Всички да станат.
Седнете.
"Народът срещу Банкс."
Пред мен е петиция за неприкосновеност на личността,
петиция за допълнителни доказателства, за да отхвърля първоначалната присъда.
Искате ли да добавите нещо?
Да, Ваша чест.
Брайън Банкс е бил на 16 години.
Обвинили са го в престъпление, което не е извършил.
Изгубил е 11 години от младия си живот.
Стипендия.
Не е могъл да играе любимата си игра - футбола.
Трябва да попитаме защо.
Системата ли го е провалила?
Никой не е критикувал тази система повече от мен.
Но разбрах, че може би не е системата.
Може би сме ние.
Всички ние.
Може би съм аз.
Да, имаме закони,
но тези закони могат да се тълкуват.
Достатъчно са гъвкави, за да ни осигурят известен избор,
а той ни задължава да постъпваме правилно.
Да избираме правдата пред изгодата и истината пред техническите подробности.
Истината е, че Брайън Банкс е невинен.
Единайсет години, Ваша чест.
Единайсет години, които той няма да си върне.
Единайсет години, през които семейството му
е страдало.
Единайсет години на разбити мечти.
Можем да поправим тази грешка тук и сега.
Обикновено се опитвам да върна живота на клиентите ми,
но в случая с Брайън Банкс имаме шанс да му върнем мечтите.
Моля ви, не му отнемайте този шанс.
Благодаря.
А Народът?
Народът се отказва от обвинението.
Моля съда да приеме петицията.
Добре тогава.
Петицията се приема.
Брайън.
Благодаря.
Благодаря, че не се предаде и че не ми позволи
да се предам.
Браво, Брукс. - Благодаря.
НЕВИНЕН
Брайън! - Брайън.
Кажи ни как се чувстваш.
Ще я съдиш ли? - Изпитваш ли гняв?
Не. Все някога трябва да забравиш.
Исках само да получа свободата си и днес го постигнахме.
ХИЛСАЙД ПАРК ЛОНГ БИЙЧ
Долу!
Готови!
Давай! Давай!
Ало?
Търся полузащитник. Знаеш ли къде да го намеря?
Тренер Керъл.
Онзи ден те гледах по телевизията.
Как си, приятелю?
Страхотно. Вие как сте?
Не ми е зле в Сиатъл.
Съжалявам, че трябваше да минеш през ада, но исках да те питам:
Ще дойдеш ли да се пробваш за "Сийхоукс"?
Определено, тренер. Определено.
Качи се на самолета в понеделник.
Да. Благодаря.
Ще играете ли? - Да.
Добре. Подредете се. Да видим какво можете.
Едно! Готови! Готови!
През лятото на 2012 г. 27-годишният Брайън
отива при "Сийхоукс".
Пийт Керъл е впечатлен от уменията му, но годините
извън терена си проличават.
Пробите са неуспешни.
Брайън отива в още няколко отбора от НФЛ, но никой не подписва договор с него.
Брайън продължава да тренира с помощта на Джъстин.
Хайде, давай. - Точно така, Брайън.
Следващото лято "Атланта Фалкънс" канят Брайън да тренира с тях.
Да, хайде.
През август 2013 г. Брайън се присъединява към тима като централен полузащитник.
АТЛАНТА ФАЛКЪНС
Банкс.
Защо не ни изведеш?
Хайде, момчета. Съберете се!
Банкс! Банкс!
Банкс! Банкс! Банкс!
Брайън!
КОЛУМБИЯ
На 8 август 2013 г. Брайън осъществява мечтата си да играе в НФЛ.
На 28 години става един от най-възрастните новобранци в НФЛ.
След като Брайън е оневинен, Брукс изчиства нарушенията
и досието му.
Джъстин е съосновател на Проекта за невинност през 1999 г.
Успява да оневини 27 души за престъпления, които не са извършили.
Никога не иска пари за услугите си.
Той продължава да работи по делото на Мерилин Мулеро.
Вече 23 години.
Брайън продължава да работи с Джъстин и проекта,
обикаля страната и говори от името на невинните.
Менторът на Брайън, Джером Джонсън, продължава да го подкрепя.
Остават добри приятели и до днес.
Браян Банкс
18 ГОДИНИ
36 ГОДИНИ
8 ГОДИНИ
23 ГОДИНИ
8 ГОДИНИ
28 ГОДИНИ
24 ГОДИНИ
19 ГОДИНИ
16 ГОДИНИ
9 ГОДИНИ
16 ГОДИНИ
Превод на субтитрите: Владислав Иванов